เคล็ดลับจัดงานแต่งงานที่ไม่ต้องเสียเงินมาก แถมยังดูดีอีกด้วย!
เชื่อไหมคะว่าโดยเฉลี่ยแล้วคู่รักที่มีอายุ 30 ปีขึ้นไปหมดเงินไปกับงานแต่งงานเฉลี่ยถึง 1.1 ล้านบาท
3 ก.พ. 2560

เชื่อไหมคะว่าโดยเฉลี่ยแล้วคู่รักที่มีอายุ 30 ปีขึ้นไปหมดเงินไปกับงานแต่งงานเฉลี่ยถึง 1.1 ล้านบาท ส่วนคู่รักที่อายุน้อยกว่านั้นโดยเฉลี่ยจะหมดเงินไปประมาณ 3 แสนบาท ถ้าถามว่าคู่รักเหล่านี้โอเคกับจำนวนเงินเหล่านี้ไหม เกือบแทบทุกคู่บอกว่าพวกเขาพอใจ ถ้ามันทำให้งานแต่งงานของพวกเขาออกมาดูดีและสมเกียรติสมฐานะ
อย่างไรก็ตาม MoneyGuru.co.th คิดว่างานแต่งงานที่ดูดีนั้น บางทีไม่จำเป็นต้องใช้เงินมากมายอะไรนัก และนี่คือเคล็ดลับการจัดงานแต่งงานที่คุณจะไม่ต้องเสียค่าใช้จ่ายอะไรมากมายเลย แต่ยังคงมีความดูดี ความสนุกสนาน และความมีเสน่ห์ของงานแต่งอยู่ค่ะ
ชุดแต่งงาน
หนึ่งในค่าใช้จ่ายที่แพงที่สุดคือชุดแต่งงาน ซึ่งเพียงแค่ชุดแต่งงานนี่ก็สามารถทำให้เราเสียเงินไปแล้วหลายหมื่นบาท ดังนั้นหากคุณอยากจะประหยัดเงิน เราแนะนำว่าให้คุณหาเดรสสีขาวสวย ๆ สักชุดมาใส่แทนชุดเจ้าสาวก็ได้ หรือคุณอาจจะไปหาเช่าชุดแต่งงานราคาถูก มาใส่แทนการซื้อชุดแต่งงานที่คุณได้ใส่เพียงครั้งเดียวก็เป็นตัวเลือกที่ดีไม่น้อยค่ะ
ช่างถ่ายภาพ
คุณสามารถมีรูปสวย ๆ ในวันแต่งงานของคุณได้ โดยที่ไม่ต้องจ้างช่างภาพมืออาชีพ เพราะหากคุณอยากจะประหยัดเงินจริง ๆ แค่เพื่อนที่มีฝีมือในการถ่ายภาพหน่อย คุณก็สามารถวานให้เขามาช่วยถ่ายรูปงานแต่งงานให้คุณได้แล้วค่ะ และถ้าหากคุณไม่มีกล้องถ่ายรูปเจ๋ง ๆ ล่ะก็ โทรศัพท์มือถือนี่แหละค่ะ ที่สามารถช่วยชีวิตคุณในครั้งนี้ได้
ของชำร่วย
ของชำร่วยในวันแต่งงานเป็นสิ่งที่สิ้นเปลืองที่สุดอย่างหนึ่ง เจ้าบ่าวเจ้าสาวหลายคู่แล้วที่มักให้ของชำร่วยที่ไม่มีประโยชน์แก่แขกเหงื่อ หากคุณอยากประหยัดเงินไว้ใช้อย่างอื่น วิธีที่อาจจะเป็นไปได้ยากเลยคือไม่ต้องให้ของชำร่วยแก่แขกหรอก เพราะท้ายที่สุดพวกเขาก็โยนมันทิ้งอยู่ดี
แต่หากคุณยืนยันว่าต้องมีของชำร่วยจริง ๆ เราแนะนำให้คุณทำขนมชิ้นเล็ก ๆ น่าทาน แล้ววางไว้ในงานแต่งงาน  เพราะขนมนั้นแขกสามารถเลือกได้ว่าจะทานหรือไม่ทาน แถมขนมยังมีราคาถูกกว่าของชำร่วยเสียอีกนะคะ
สถานที่แต่งงาน
สถานที่จัดงานแต่งส่วนใหญ่มักคิดค่าสถานที่ที่แพงเกินจริงไปหน่อย แต่ไม่ต้องห่วงค่ะ เพราะตอนนี้เห็นหลายคู่แล้วที่นิยมไปจัดงานแต่งที่ริมชายหาด คุณก็สามารถทำแบบนั้นได้นะ แถมคุณไม่ต้องเสียค่าสถานที่อีกด้วย แต่คุณอาจจะต้องทำเรื่องเพื่อขอใบอนุญาตในการใช้สถานที่เสียหน่อยค่ะ
การจัดงานแต่งโดยที่ไม่ทำให้สิ้นเปลืองงบประมาณนั้นสามารถทำได้ง่าย ๆ นะคะ และหากท่านใดอยากจะสอบถาม ข้อมูลเกี่ยวกับประกันภัยรถยนต์ สามารถติดต่อมาได้ที่ 02 653 0020 ค่ะ หรือจะ Subscribe เพื่อติดตามข่าวสารเรื่องรถยนต์และการเงินก็ได้นะคะ ทางเราจะส่งความรู้และสาระต่าง ๆ ไปให้ทางอีเมลทุก ๆ สัปดาห์เลยค่ะ
ข้อมูลอ้างอิง: Forbes